ai4bharat/Pralekha huggingface dataset:
புவி அறிவியல் அமைச்சகம்
ஒடிசா சமுதாயத்தினருக்கு யுனெஸ்கோ-ஐஓசி சுனாமியை எதிர்கொள்ளும் தயார்நிலையை உறுதிப்படுத்தும் மெய்நிகர் நிகழ்ச்சி 7 ஆகஸ்ட் 2020ல் நடைபெறும்
பொதுமக்கள், சமுதாயத் தலைவர்கள், தேசிய மற்றும் உள்ளூர் அவசரகால நிர்வாக முகமைகள் ஆகிய அனைவரும் ஒருங்கிணைந்து செயல்படுவதன் மூலம் சுனாமியை எதிர்கொள்ளும் தயார்நிலையை மேம்படுத்துவதற்காக யுனெஸ்கோவின் அரசுகளுக்கு இடையிலான கடல்சார் ஆணையம்  உருவாக்கியுள்ள சமுதாயம் சார்ந்த செயல்திறன் அடிப்படையிலான திட்டமாக ”சுனாமி ரெடி” என்பது இருக்கிறது. இந்தத் திட்டத்தின் முக்கிய குறிக்கோள் என்னவென்றால் சுனாமி உருவாக்கும் அவசரகால நிலைமைகளை எதிர்கொள்வதற்கு கடலோர சமுதாயத்தினர் தயார்நிலையில் இருப்பதை மேம்படுத்துவதே ஆகும். மேலும் உயிரிழப்புகளைக் குறைத்தல், சொத்து சேதம் ஆவதைக் குறைத்தல் ஆகியனவும் இதன் முக்கியமான குறிக்கோள்கள் ஆகும். யுனெஸ்கோ – ஐஓசி-யின் இந்தியப் பெருங்கடல் சுனாமி எச்சரிக்கை மற்றும் பாதிப்புத் தடுப்பு அமைப்புக்கான  அரசாங்கங்களுக்கு இடையிலான ஒருங்கிணைப்புக் குழு நிர்ணயித்துள்ள சிறந்த நடைமுறைக்கான குறிக்காட்டிகளைப் பூர்த்தி செய்வதன் மூலம் சமுதாய மக்கள் தயார் நிலையில் இருப்பதை மேம்படுத்தும் முறையான மற்றும் அமைப்பாக்கப்பட்ட அணுகுமுறையை உறுதி செய்வதும் இதன் நோக்கம் ஆகும்.
ஒடிசா மாநிலப் பேரிடர் மேலாண்மை ஆணையத்தின் , மூலம் இப்போது கஞ்சாம் மாவட்டத்தின் வெங்கட்ராய்ப்பூர் கிராமம் மற்றும் ஜகத்சிங்பூர் மாவட்டத்தின் நொலியாசாகி கிராமம் ஆகிய இரண்டு கிராமங்களிலும் சுனாமியை எதிர்கொள்வதற்குத் தயாராக இருத்தல் திட்டம் நடைமுறைப்படுத்தப்பட்டுள்ளது. இந்த இரண்டு கிராமங்களிலும் குறிகாட்டிகள் எப்படி நடைமுறைப்படுத்தப்பட்டுள்ளன என்பதை தேசிய வாரியமானது உரிய வழிமுறைகளின் படி பரிசீலித்துப் பார்த்த பிறகு தேசிய அளவிலான அங்கீகாரத்துக்காக யுனெஸ்கோ-ஐஓசி அமைப்புக்குப் பரிந்துரை செய்வதற்கு முடிவு செய்துள்ளது. தேசிய வாரியத்தின் பரிந்துரைகளின் அடிப்படையில் யுனெஸ்கோ-ஐஓசி அமைப்பானது வெங்கட்ராய்ப்பூர் மற்றும் நொலியாசாகி ஆகிய இரண்டு கிராமத்தின் சமுதாயத்தினரை ”சுனாமி ரெடி சமுதாயத்தினர்” என அங்கீகரித்துள்ளது. இதன் மூலம் இந்தியப் பெருங்கடல் பிராந்தியத்தில் சுனாமி ரெடி திட்டத்தை நடைமுறைப்படுத்திய முதல் நாடாக இந்தியாவும், முதல் மாநிலமாக ஒடிசாவும் திகழ்கின்றன.
வெங்கட்ராய்ப்பூர் மற்றும் நொலியாசாகி கிராம சமுதாயத்தினருக்கு யுனெஸ்கோ-ஐஓசி அமைப்பின் அங்கீகாரச் சான்றிதழையும் பாராட்டுச் சான்றிதழையும் வழங்குவதற்காக ஒடிசா மாநிலப் பேரிடர் மேலாண்மை ஆணைய அதிகாரிகள் கடல்சார் தகவல் சேவைகளுக்கான தேசிய மையம் , ஐசிஜி / ஐஓடிடபிள்யூஎம்எஸ்  செயலகம், யுனெஸ்கோ-ஐஓசி அமைப்பின் இந்தியப் பெருங்கடல் சுனாமி தகவல் மையம் ஆகியவற்றுடன் இணைந்து 7 ஆகஸ்ட் 2020 அன்று மெய்நிகழ் நிகழ்ச்சியை ஏற்பாடு செய்துள்ளது.
இந்த நிகழ்ச்சியின் சிறப்பு விருந்தினர் இந்திய அரசின் புவி அறிவியல் அமைச்சகத்தின் செயலாளர் டாக்டர். எம்.ராஜீவன் மற்றும் சிறப்பு அழைப்பாளர் இந்திய அரசின் தேசிய பேரிடர் மேலாண்மை ஆணைய உறுப்பினர் – செயலர் திரு ஜி.வி.வி.சர்மா ஆகியோர் இரண்டு கிராமங்களுக்கும், ஒடிசா மாநிலப் பேரிடர் மேலாண்மை ஆணைய அதிகாரிகளுக்கும் அங்கீகாரம் மற்றும் பாராட்டுச் சான்றிதழ்களை வழங்குவார்கள்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மக்களை மையப்படுத்திய 58 சேவைகள் முழுமையாக இணையம் மூலம் கிடைப்பதற்கு அறிவிக்கை வெளியிடப்பட்டுள்ளது, வட்டார போக்குவரத்து அலுவலகத்திற்கு செல்ல வேண்டிய தேவையைப் போக்கி, தாமாக முன்வந்து தெரிவிக்கும் அடிப்படையில் ஆதாரை உறுதி செய்தல் உதவியுடன் இந்த சேவைகளைப் பெறமுடியும்
போக்குவரத்து தொடர்பான சேவைகள் கிடைப்பதில் மிகப்பெரும் வசதியை வழங்க குடிமக்களை மையப்படுத்திய பல சீர்திருத்தங்களை சாலைப்போக்குவரத்து மற்றும் நெடுஞ்சாலைகள் அமைச்சகம் மேற்கொண்டுள்ளது.
ஓட்டுனர் உரிமம், நடத்துனர் உரிமம், வாகனப்பதிவு, பெர்மிட், உரிமையாளர் மாற்றம் போன்ற மக்களை மையப்படுத்திய மொத்தம் 58 சேவைகள் முழுவதையும் இணையம் வழியாக கிடைக்கச் செய்யும் வகையில், சாலைப்போக்குவரத்து மற்றும் நெடுஞ்சாலைகள் அமைச்சகம் 2022 செப்டம்பர் 16 அன்று சட்டபூர்வ ஆணை - எஸ்.ஓ. 4353  வெளியிட்டுள்ளது. இதனால் வட்டாரப் போக்குவரத்து அலுவலகத்திற்கு செல்ல வேண்டிய அவசியம் இல்லை. தன்னார்வமாக ஆதாரை உறுதி செய்யும் உதவியுடன் இந்த சேவைகள் கிடைக்கும்.
இத்தகைய சேவைகளால் குடிமக்களின் முக்கியமான நேரம் மிச்சப்படுவதோடு விதிமுறைகளின் சுமையையும் குறைக்கும். மேலும் வட்டார போக்குவரத்து அலுவலகத்திற்கு செல்வோரின் எண்ணிக்கை கணிசமாக குறையக்கூடும். இது அவர்களின் செயல்பாட்டில் கூடுதல் திறனுக்கு வழிவகுக்கும்.
Click here to see Gazette Notification
இளைஞர் நலன் மற்றும் விளையாட்டு அமைச்சகம்
முதல் காமன்வெல்த் போட்டியில் பிரகாசித்த பிந்தியாராணி
காமன்வெல்த் விளையாட்டு போட்டியில் பெண்களுக்கான 55 கிலோ எடைப் பிரிவில் பளுதூக்கும் வீராங்கனை பிந்தியாராணி தேவி வெள்ளிப் பதக்கம் வென்றார். அவர் மொத்த எடை 202 கிலோ  தூக்கினார்.
மணிப்பூரைச் சேர்ந்த பிந்த்யாராணி தேவி, பத்தாண்டுகளுக்கு முன்பிருந்தே தனது சொந்த ஊரான இம்பாலில் பளுதூக்குதலைத் தொடங்கினார். விளையாட்டில் ஈடுபட்டு 3 ஆண்டுகளுக்கும் குறைவான காலத்தில், இம்பாலில் உள்ள இந்திய விளையாட்டு ஆணையத்தின் , நேஷனல் சென்டர் ஆஃப் எக்ஸலன்ஸ் -இல் பயிற்சிக்குத் தேர்ந்தெடுக்கப்பட்டார்.
இம்பாலில் 3 வருட தொடர்ச்சியான பயிற்சி மற்றும் கடின உழைப்புக்குப் பிறகு, 2019 ஆம் ஆண்டில் பாட்டியாலா பிராந்திய மையத்தில் இந்திய தேசிய முகாமுக்குத் தேர்ந்தெடுக்கப்பட்டார்.
காமன்வெல்த் சீனியர் சாம்பியன்ஷிப் 2019 இல் தங்கப் பதக்கம், 2021 ஆம் ஆண்டில் இதே நிகழ்வில் ஒரு வெள்ளி உட்பட பல சர்வதேச போட்டிகளில் வென்றுள்ளார். இருப்பினும், அவரது மிகப்பெரிய சர்வதேச சாதனை ஜூலை 30 இரவு பர்மிங்காமில் நடைபெற்ற காமன்வெல்த் போட்டியின் 55 கிலோ எடைப் பிரிவில் வெள்ளிப் பதக்கத்தை வென்றதாகும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
10 லட்சத்திற்கும் மேற்பட்ட மக்கள் தொகை கொண்ட நகரங்களில் கழிவுவிலிருந்து மின்சாரம் தயாரிக்கும் நிலையங்களை உருவாக்கும் புரிந்துணர்வு ஒப்பந்தம் கையெழுத்து
அமிர்த காலத்தில் வழிநடத்தும் சப்தரிஷி என்னும் ஏழு முன்னுரிமைகளுடன், மத்திய நிதி அமைச்சர், திருமதி நிர்மலா சீதாராமன், 2023-2024 பட்ஜெட்டை சமர்ப்பித்தார். 'பசுமை வளர்ச்சி' பிரிவில், சுழற்சிப் பொருளாதாரத்தை மேம்படுத்துவதற்காக, கோபர்தன் திட்டத்தின் கீழ், கழிவை செல்வமாக்கும் 500 புதிய ஆலைகள் நிறுவப்படவுள்ளன. இவற்றில் அழுத்தப்பட்ட உயிரி வாயு நிலையங்கள் 200 ஆகும். நகர்ப்புற பகுதிகளில் 75-ம், சமுதாய மற்றும் தொகுப்பு அடிப்படையிலான 300 ஆலைகளும் இதில் அடங்கும். இதற்கான மொத்த முதலீடு ரூ.10,000 கோடியாக இருக்கும்.
பசுமை வளர்ச்சி’ திட்டத்தின் ஒரு பகுதியாக, மத்திய வீட்டு வசதி மற்றும் நகர்ப்புற விவகார அமைச்சகம், என்ஜீனியர்ஸ் இந்தியா நிறுவனத்துடன் புரிந்துணர்வு ஒப்பந்தம் ஒன்றில் கையெழுத்திட்டுள்ளது. 10 லட்சத்துக்கும் கூடுதலான மக்கள் தொகை கொண்ட நகரங்களில் கழிவிலிருந்து மின்சாரம் தயாரிக்கும் திட்டத்தை செயல்படுத்த இந்த புரிந்துணர்வு ஒப்பந்தம் வகை செய்யும். மத்திய வீட்டுவசதி மற்றும் நகர்ப்புற விவகாரங்கள் அமைச்சகத்தின் செயலர் திரு மனோஜ் ஜோஷி, என்ஜீனியர்ஸ் இந்தியா நிறுவனத்தின் தலைவர் மற்றும் மேலாண்மை இயக்குனர் திருமிகு வர்திகா சுக்லா முன்னிலையில், அமைச்சகத்தின் நகர்ப்புற தூய்மை இந்தியா இயக்கத்தின் திருமிகு ரூபா மிஸ்ரா, இஐஎல் நிர்வாக இயக்குனர் திரு ஆர் கே ரதி ஆகியோர் ஒப்பந்தத்தில் கையெழுத்திட்டனர்.
குப்பையில்லா நகரங்களை உருவாக்கும் தொலைநோக்குப் பார்வையுடன், நகர்ப்புற தூய்மை இந்தியா இயக்கம் - 2.0 வின் கீழ் நிலையான திடக்கழிவு மேலாண்மை மீதான கவனம் வலுப்படுத்தப்பட்டுள்ளது. இந்த நோக்கத்தில் கவனம் செலுத்தி, 10 லட்சத்துக்கும் அதிகமான மக்கள் தொகை கொண்ட நகரங்களில் பெரிய அளவிலான திடக்கழிவு செயலாக்க வசதிகளை அமைக்க மத்திய வீட்டுவசதி மற்றும் நகர்ப்புற விவகாரங்கள் அமைச்சகம் முடிவு செய்துள்ளது. இந்தப் பிரிவில், லக்னோ, கான்பூர், பரேலி, நாசிக், தானே, நாக்பூர், குவாலியர், சென்னை, மதுரை, கோயம்புத்தூர் போன்ற இந்தியாவில் 59 மில்லியன் நகரங்கள் உள்ளன. இந்த நகரங்களில் நகராட்சி திடக்கழிவுகளின் கரிம/ஈரமான பகுதியை நிர்வகிப்பதற்கு பயோ-மெத்தனேசன் ஆலைகள் முன்மொழியப்பட்டுள்ளன.
பிரதமர் அலுவலகம்
அரசுத் துறைகள் மற்றும் நிறுவனங்களில் புதிதாக சேர்க்கப்பட்ட சுமார் 51,000 பேருக்கு வேலைவாய்ப்பு விழா மூலம் செப்டம்பர் 26 அன்று பணி நியமனக் கடிதங்களைப் பிரதமர் வழங்கவுள்ளார்
வேலைவாய்ப்பு உருவாக்கத்திற்கு அதிக முன்னுரிமை அளிக்கும் பிரதமரின் உறுதிப்பாட்டை நிறைவேற்றுவதற்கான ஒரு படியாக வேலைவாய்ப்பு விழா உள்ளது
புதிதாக பணியில் சேர்பவர்கள் கர்மயோகி பிராரம்பம் என்ற ஆன்லைன் பாடப்பிரிவின் மூலம் பயிற்சி பெற உள்ளனர்
புதிதாகப் பணியில் சேர்க்கப்பட்ட சுமார் 51,000 பேருக்கு நியமனக் கடிதங்களைப் பிரதமர் திரு. நரேந்திர மோடி 26 செப்டம்பர் 2023 அன்று காலை 10:30 மணிக்கு காணொலிக் காட்சி மூலம் வழங்கவுள்ளார். இந்நிகழ்வில், நியமிக்கப்பட்டவர்கள் மத்தியில் பிரதமர் உரையாற்றவுள்ளார்.
நாடு முழுவதும் 46 இடங்களில் வேலைவாய்ப்பு விழா நடைபெற உள்ளது. இந்த முயற்சிக்கு ஆதரவளிக்கும் வகையில் மத்திய அரசுத் துறைகள் மற்றும் மாநில அரசுகள் / யூனியன் பிரதேசங்களில் ஆட்சேர்ப்புகள் நடைபெறுகின்றன. நாடு முழுவதிலுமிருந்து தெரிவுசெய்யப்படும் புதிய நியமனதாரர்கள் மத்திய அரசின் தபால் துறை, இந்திய தணிக்கை மற்றும் கணக்குத் துறை, அணுசக்தித் துறை, வருவாய்த் துறை, உயர்கல்வித் துறை, பாதுகாப்பு அமைச்சகம், சுகாதாரம் மற்றும் குடும்ப நல அமைச்சகம் உள்ளிட்ட பல்வேறு அமைச்சகங்கள் / துறைகளில் பணியில் சேர்வார்கள்.
வேலைவாய்ப்பை உருவாக்குவதற்கு அதிக முன்னுரிமை அளிக்க வேண்டும் என்ற பிரதமரின் உறுதிப்பாட்டை நிறைவேற்றுவதற்கான ஒரு படிதான் வேலைவாய்ப்பு விழா. இவ்விழா மேலும் வேலைவாய்ப்பை உருவாக்குவதில் ஒரு ஊக்கியாக செயல்படும் என்றும், இளைஞர்களுக்கு அதிகாரமளித்தல் மற்றும் தேசிய வளர்ச்சியில் பங்கேற்பதற்கு அர்த்தமுள்ள வாய்ப்புகளை வழங்கும் என்றும் எதிர்பார்க்கப்படுகிறது.
புதிதாக நியமிக்கப்பட்டவர்கள் ஐகாட் கர்மயோகி போர்ட்டலில் உள்ள ஆன்லைன் தொகுதியான கர்மயோகி பிராரம்ப் மூலம் தாங்களாகவே பயிற்சி பெறும் வாய்ப்பைப் பெறுகிறார்கள்.அங்கு 680 க்கும் மேற்பட்ட மின் கற்றல் படிப்புகள் 'எங்கேயும் எந்த சாதனத்திலும்' என்ற கற்றல் வடிவில் கிடைக்கின்றன.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 159.67 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,24,051
கொவிட் சிகிச்சை பெறுபவர்கள் 5.03% ஆக உள்ளனர்.
குணமடைந்தோர் விகிதம் தற்போது 93.69% சதவீதம்
கடந்த 24 மணி நேரத்தில் 2,23,990 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,58,07,029 என அதிகரித்துள்ளது.
கடந்த 24 மணி நேரத்தில் 3,17,532 பேருக்கு புதிதாக தொற்று ஏற்பட்டுள்ளது.
இதுவரை மொத்தம் 9,287 ஒமிக்ரான் பாதித்தவர்கள் கண்டறியப்பட்டுள்ளனர் இது நேற்றை விட 3.63% அதிகமாகும்
தினசரி பாதிப்பு விகிதம் 16.41% ஆகும்
வாராந்திர பாதிப்பு விகிதம் 16.06% ஆகும்
இதுவரை மொத்தம் 70.93 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 19,35,180 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791111
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.63 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 25,433 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 17,912 கொவிட் சிகிச்சை பெறுபவர்கள் எண்ணிக்கை 0.04 சதவீதமாக உள்ளது.
குணமடைந்தோர் விகிதம் தற்போது 98.78 சதவீதம்
கடந்த 24 மணி நேரத்தில் 1,723 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,41,00,691 என அதிகரித்துள்ளது.
கடந்த 24 மணி நேரத்தில் 1,326 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 90.09 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 83,167 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1872134
நுகர்வோர் நலன், உணவு மற்றும் பொது விநியோகம் அமைச்சகம்
போலி மினரல் தண்ணீர் பாட்டில்களை தடுப்பதற்கு மத்திய அரசு எடுத்துள்ள நடவடிக்கைகள்
2011 ஆம் ஆண்டு உணவு, பாதுகாப்பு மற்றும் உணவு உற்பத்தி பொருட்கள், உணவு பொருளில் சேர்க்கப்படும் பொருட்கள், தரக்கட்டுபாடுகள் சட்டத்தின் துணை சட்டங்கள் 2.10.7 மற்றும் 2.10.8 ஆகியவற்றின்படி, சிப்பம் கட்டப்பட்ட மினரல் தண்ணீர் மற்றும் குடிநீர்  குறித்த தரகங்கள் குறிப்பிடப்பட்டுள்ளன. நாட்டிலுள்ள அனைத்து சிப்பம் கட்டப்பட்ட குடிநீர் உற்பத்தியாளர்களும் இந்தத் தரங்களைக் கடைபிடிப்பது கட்டாயமாக்கப்பட்டுள்ளது. மேலும் இந்த உற்பத்தி பொருட்கள் இந்திய தர நிர்ணயித்தின் சான்றிதழ் பெறுவதும் கட்டாயமாக்கப்பட்டுள்ளது.
சிப்பம் செய்யப்பட்ட தண்ணீர் உற்பத்தியாளர்கள் அனைவரும் இந்த நிபந்தனைகளைக் கடைபிடிக்க வேண்டும். எனினும், உரிமம் பெறாத பிரிவுகளும், வரையறுக்கப்பட்ட தரத்தில் இல்லாத பிரிவுகளும், சிப்பம் செய்யப்பட்ட தண்ணீரை விற்பனை செய்வது FSSAI அமைப்பின் கவனத்திற்கு வந்துள்ளது. எனவே FSSAI, இந்த விஷயம் குறித்து அவ்வபோது மாநிலங்கள் / யூனியன் பிரதேசங்களின் உணவு பாதுகாப்பு ஆணையர்களுக்கு தகவல் தெரிவித்து, இந்த விஷயத்தில் திறம்பட்ட அமலாக்க நடவடிக்கைகளை மேற்கொள்ளுமாறு கேட்டுக் கொண்டு வருகிறது.
கண்காணிப்பு, ஆய்வு, உணவு பொருள்களின் மாதிரியை சோதித்தல் ஆகியவற்றை மாநிலங்கள், யூனியன் பிரதேசங்களின் உணவு பாதுகாப்புத் துறையினர் மேற்கொண்டு வருகின்றனர். 2006 ஆம் ஆண்டு உணவு பாதுகாப்பு மற்றும் தரங்கள் சட்டம், மற்றும் விதிகளின்படி இப்பொருட்கள் உள்ளனவா என்பதை அதிகாரிகள் சோதனையிடுகின்றனர். உணவு மாதிரிகள் சட்டத்திற்கு உட்பட்ட தரத்தில் இல்லையெனில், சட்டத்தின் அத்தியாயம் ஒன்பதில் காணப்பட்ட தண்டனை நடவடிக்கைகள் மேற்கொள்ளப்படுகின்றன. சிப்பம் செய்யப்பட்ட இயற்கையான மினரல் தண்ணீர், சிப்பம் செய்யப்பட்ட குடிநீர் ஆகியவற்றுக்கு IS 13428 மற்றும் IS 14543 தரத்தின்படி இல்லையென இந்திய தர நிறுவனத்துக்கு புகார்கள் அவ்வபோது வருகின்றன. மேலும் தர நிர்ணய அமைப்பின் உரிமம் இல்லாத உற்பத்தியாளர்கள் இந்த நிறுவனத்திதன் முத்திரைகளை தவறாகப் பயன்படுத்துவது பற்றியும் புகார்கள் வந்துள்ளன.
தர நிறுவனத்தின் முத்திரை பதித்த குடிநீர் பற்றிய புகார்கள் மீது, புகார் கூறியவரிடமும், உரிமம் பெற்ற நிறுவனங்களின் வளாகங்களிலும் விசாரணை மேற்கொள்ளப்படுகின்றன.
இந்திய தர நிறுவனத்தின் ஐஎஸ்ஐ முத்திரையை தவறாகப் பயன்படுத்தும் புகார்கள் குறித்தும் விசாரணை மேற்கொள்ளப்பட்டது. இந்த விசாரணையின் முடிவைப் பொறுத்து சோதனை நடவடிக்கைகள் மேற்கொள்ளப்பட்டு சம்பந்தப்பட்ட நீதிமன்றத்தில் வழக்குகள் பதிவு செய்யப்படுகின்றன.
2016-17 ஆம் ஆண்டில் மாநில / யூனியன் பிரதேச அரசுகளிடமிருந்து FSSAI-க்கு கிடைத்த தகவல் அடிப்படையில் சேகரிக்கப்பட்ட மாதிரிகள், அவற்றின் மீது நடத்தப்பட்ட சோதனைகள், தவறான மாதிரிகள் என காணப்பட்டவை, எடுக்கப்பட்ட மேல் நடவடிக்கைகள் ஆகியன கீழே தரப்பட்டுள்ளன.
|
|
சேகரிக்கப்பட்ட மாதிரிகள்
|
|
பகுப்பாய்வு செய்யப்பட்ட மாதிரிகள்
|
|
கலப்படம் அல்லது தவறான முத்திரை கொண்ட மாதிரிகள்
|
|
தொடரப்பட்ட வழக்குகள்
|
|
தண்டனைகள் / அபராதங்கள்
|
|
குற்றவியல்
|
|
சிவில்
|
|
தண்டனைகள்
|
|
தண்டத்தொகை /அபராதங்கள் ரூ.
|
|
743
|
|
697
|
|
224
|
|
48
|
|
83
|
|
33
|
|
40/7,05,500
இந்தத் தகவலை மத்திய நுகர்வோர் நலன், உணவு, பொதுவிநியோகம் துறை இணையமைச்சர் திரு சி ஆர் சௌத்ரி மக்களவையில் இன்று கேள்வி ஒன்றுக்கு எழுத்து மூலம் அளித்த பதிலில் தெரிவித்தார்.
(Visitor Counter : 146
சுகாதாரம் மற்றும் குடும்ப நலத்துறை அமைச்சகம்
13.83 கோடியைக் கடந்தது இந்தியாவின் மொத்த கொவிட் தடுப்பூசி செலுத்தப்பட்ட எண்ணிக்கை
கொவிட்-19 தொற்றுக்கு எதிரான உலகின் மாபெரும் தடுப்பூசி போடும் திட்டத்தின் கீழ், இந்தியாவில் இதுவரை செலுத்தப்பட்டுள்ள தடுப்பூசிகளின் எண்ணிக்கை 13.83 கோடியைக் கடந்துள்ளது.
இன்று காலை 7 மணி வரை, 19,80,105 முகாம்களில் 13,83,79,832 பயனாளிகளுக்கு, கொவிட் தடுப்பூசி செலுத்தப்பட்டுள்ளது.
கடந்த 24 மணி நேரத்தில் சுமார் 29 லட்சம் தடுப்பூசி டோஸ்கள் போடப்பட்டுள்ளன.
98-வது நாளான நேற்று , நாடு முழுவதும் 29,01,412 பேருக்குத் தடுப்பூசி செலுத்தப்பட்டது.
நாட்டில் குணமடைந்தவர்களின் எண்ணிக்கை 1,38,67,997 ஆக  இன்று பதிவாகியுள்ளது. கடந்த 24 மணி நேரத்தில் 2,19,838 பேர் புதிதாக குணமடைந்துள்ளனர்.
கடந்த 24 மணி நேரத்தில் 3,46,786 பேர் புதிதாகப் பாதிக்கப்பட்டுள்ளனர்.
தமிழ்நாடு, மகாராஷ்டிரா, உத்தரப் பிரதேசம், தில்லி, கர்நாடகா, கேரளா, சத்திஸ்கர், மத்தியப் பிரதேசம், குஜராத், ராஜஸ்தான் ஆகிய பத்து மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 74.15 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 66,836 பேரும், உத்தரப் பிரதேசத்தில் 36,605 பேரும், கேரளாவில் 28,447 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 25,52,940 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 15.37 சதவீதமாகும்.
கடந்த 24 மணி நேரத்தில் 2,624 பேர் உயிரிழந்துள்ளனர். தேசிய உயிரிழப்பு விகிதம் 1.14 சதவீதமாகக் குறைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713717
--------
(Visitor Counter : 162
தகவல் மற்றும் ஒலிபரப்பு அமைச்சகம்
நாளைய 75 இளம் படைப்பாளர்களுக்கான’ ’53 மணி நேர சவால்’ ‘இந்தியா@100’ என்ற தலைப்பில் ஐந்து அற்புதமான திரைப்படங்களை உருவாக்கியுள்ளது
நாளைய 75 இளம் படைப்பாளர்களின் இரண்டாம் பதிப்பு இன்று “53 மணி நேர சவால்” என்ற போட்டியின் விருது வழங்கும் விழாவுடன் நிறைவு பெற்றது. இந்த போட்டியில் தேர்வு செய்யப்பட்ட 75 இளைஞர்கள் ‘இந்தியா@100’ என்ற தலைப்பில் 53 மணி நேரத்தில் குறும்படங்களைத் தயாரிக்க வேண்டும்.
இந்த போட்டியை மத்திய தகவல் மற்றும் ஒலிபரப்பு, இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாக்கூர் நவம்பர் 21 அன்று தொடங்கி வைத்தார். ஷார்ட்ஸ் தொலைக்காட்சியுடன் இணைந்து தேசிய திரைப்பட மேம்பாட்டு கழகம் இந்த போட்டியை நடத்தியது. போட்டியின் இறுதிக்கட்டம் இன்று நடைபெற்றது.
53 மணிநேரத்தில் 5 குறும்படங்கள் உருவாக்கப்பட்டன. படப்பிடிப்பிலிருந்து இறுதிப் படத்தை வெளிக்கொண்டுவரும் வரை, திரைப்பட இயக்குனர்கள் தங்களுடைய கதைக்கு உயிர் கொடுக்க இடைவிடாமல் உழைத்தனர்.
வெற்றி பெற்ற அணி டீம் பர்பில் ஆகும். அதன் திரைப்படமான ‘டியர் டைரி’, தனது சகோதரியை சந்திக்கும் போது, தனது கடந்தகால மன காயங்களை எதிர்கொள்ள வேண்டிய கட்டாயத்தில் உள்ள ஒரு பெண்ணின் கதையை வழங்கியதற்காக நடுவர்களின் பாராட்டை பெற்று இத்திரைப்படம் இந்த போட்டியில் வென்றது. வெற்றி பெற்ற இப்படம், எதிர்காலத்தில் பெண்களின் பாதுகாப்பு எப்படி ஒரு புதிய இயல்பு நிலையாக இருக்கும் என்பதை எடுத்துக்காட்டுகிறது.
ஒளிப்பதிவு, இயக்கம், நடிப்பு, இசையமைப்பு, பின்னணிப் பாடல், அனிமேஷன், திரைக்கதை எழுதுதல், ஆடை வடிவமைப்பு, ஒப்பனை, தொகுப்பு, கலை வடிவமைப்பு போன்ற சினிமாவின் பல்வேறு துறைகளில் உள்ள திறன்களின் அடிப்படையில் தேர்வு செய்யப்பட 15 பேர் இந்த குழுவில் பணியாற்றியுள்ளனர். 53 மணிநேரத்தில் ஒரு படத்தை வெற்றிகரமாக தயாரித்ததற்காக இந்த அணிக்கு ரூ. 2,25,000 மதிப்பிலான காசோலை வழங்கப்பட்டது.
மற்ற நான்கு படங்கள் இதோ.
டீம் ஆரஞ்சின் அந்தர்த்ரிஷ்டி  பல ஆண்டுகளாக வீட்டை விட்டு வெளியே வராத ஒரு மனிதனைப் பற்றியது. அவர் வெளி உலகத்தையும் வாழ்க்கையின் சிறிய சந்தோஷங்களையும் எப்படி எதிர்கொள்கிறார் என்பதே இத்திரைப்படம்
டீம் யெல்லோவின் ‘தி ரிங்’ திரைப்படம் ஒரு இளம் பெண்ணை மையமாகக் கொண்டது. அவள் ஏற்றுக்கொள்ளாத பாரம்பரியம் அவளிடம் திணிக்கப்படும் அவள் தான் யார் என்பதை தீர்மானிக்க வேண்டிய தருணத்தை இத்திரைப்படம் கட்டியுள்ளது.
டீம் கிரீன் எடுத்துள்ள ‘அட்மொஸ்ட்’ திரைப்படம் ஒரு குழந்தைக்கு தந்தை மற்றும் தாய் இருவரும் இருக்க முடியும் என்று கண்டறியும் ஒரு இளம் பெண்ணின் கதை.
டீம் பிங்க் ‘சௌ கா நோட்’ என்று திரைப்படத்தை வழங்கியது. பணம் வழக்கற்றுப் போய்விட்ட உலகத்தில், ஒரு குழந்தை தனக்குக் கொடுக்கப்பட்ட 100 ரூபாய் நோட்டை எப்படிப் பயன்படுத்துவது என்று கண்டுபிடிக்க வேண்டும்.
ஐந்து படங்களும் 2022 நவம்பர் 27, ஞாயிற்றுக்கிழமை அன்று இரவு 9 மணிக்கு ஷார்ட்ஸ் டிவியில் இந்தியா முழுவதும் ஒளிபரப்பப்படும். பின்னர், அமெரிக்கா, ஐரோப்பா மற்றும் லத்தீன் அமெரிக்காவில் ஒளிபரப்பு செய்யப்படும்
இந்த போட்டியை குறித்து பேசிய மத்திய தகவல் மற்றும் ஒலிபரப்புத் துறை அமைச்சர் திரு. அனுராக் சிங் தாக்கூர், சுதந்திரத்தின் அம்ரித திருவிழாவை கொண்டாடி, இந்தியா சுதந்திரம் அடைந்த 100 ஆண்டுகளை நோக்கி பயணிக்கும்போது, இந்தியா முழுவதிலுமிருந்து 75 இளம் திரைப்பட இயக்குனர்கள் 53 மணிநேர சவாலின் மூலம் தங்களின் திறன்களை காண்பிக்கும் வாய்ப்பைப் பெற்றதில் மகிழ்ச்சி அடைகிறேன் என்றார்.
அறிவியல் மற்றும் தொழில்நுட்பத்துறை
புவி வெப்பம் தொடர்பான வளிமண்டல அளவுருக்கள் காரணமாக, வட இந்திய பெருங்கடல் பகுதியில் சூறாவளிப் புயல்கள் தீவிரம் அதிகரிக்கிறது
கடந்த 40 ஆண்டு காலமாக, வடஇந்திய பெருங்கடல் பகுதியில் சூறாவளிப் புயல்களின் தீவிரம் அதிகரித்து வருவதாக, இந்திய விஞ்ஞானிகளின் சமீபத்திய ஆய்வு கூறுகிறது. சமூக பொருளாதார பாதிப்புகளுடன் கூடிய இந்த அதிகரிப்புக்கு, அதிக ஈரப்பதம், குறிப்பாக வளிமண்டலத்தில், பலவீனமான செங்குத்து காற்று, மற்றும் சூடான கடல் மேற்பரப்பு வெப்பநிலை போன்ற வளிமண்டல அளவுருக்கள்தான் காரணம். இது, சூறாவளியை அதிகரிக்கும் போக்கை கொண்டு வருவதில் புவி வெப்பமயமாக்கலின் பங்கை குறிக்கிறது.
புவிவெப்பமயமாவதன் காரணமாக, உலக கடற்பரப்புகளில், சூறாவளியின் தீவிரம் அடிக்கடி அதிகரிப்பது கவலையளிக்கும் விஷயமாக உள்ளது. வடஇந்திய பெருங்கடல்பகுதியில், அதி தீவிர புயல்கள் அடிக்கடி உருவாவது, கடலோர பகுதிகளில் குறிப்பிடத்தக்க ஆபத்து மற்றும் பாதிப்பை ஏற்படுத்துகிறது.
பருவநிலை மாற்ற திட்டத்தின் கீழ், வட இந்தியப் பெருங்கடலில் வெப்பமண்டல சூறாவளி செயல்பாட்டில் பெரிய அளவிலான சுற்றுச்சூழல் ஓட்டம் மற்றும் எல் நினோ-தெற்கு அலைவு  ஆகியவற்றில் முக்கியமான வளிமண்டல அளவுருக்களின் பங்கு மற்றும் செல்வாக்கு குறித்து காரக்பூர் ஐஐடி கடல் பொறியில் துறை மற்றும் கடற்படை கட்டிடக்கலை விஞ்ஞானிகள் ஜியா ஆல்பர்ட், அதிரா கிருஷ்ணன் மற்றும் பிரசாத் கே.பாஸ்கரன் ஆகியோர் வேலூர் விஐடி பல்கலைக்கழக பேரிடர் மேலாண்மை மையத்தின் கே.எஸ்.சிங் மற்றும் மத்திய அரசின் அறிவியல் மற்றும் தொழில்நுட்ப துறையுடன் இணைந்து ஆய்வு மேற்கொண்டனர். ஆற்றல் சிதைத்தல் குறியீடு  என்றழைக்கப்படும் வெப்பமண்டல சூறாவளிகளின் அழிவு ஆற்றலுக்கான அளவுகோலுடன், கணிசமான தொடர்பை நிரூபித்த இந்த ஆராய்ச்சி சமீபத்தில் ‘கிளைமேட் டைனமிக்ஸ்’ என்ற தலைப்பில் ஸ்பிரிங்கர் என்ற இதழில் வெளியிடப்பட்டது. குறிப்பாக, இந்த வெப்ப மண்டல சூறாவளிகள், பருவமழைக்கு முந்தைய காலத்தில் ஏற்படும் போக்கு அதிகரித்துள்ளது.
2000ம் ஆண்டுக்கு பின்பு வங்காள விரிகுடா மற்றும் அரபிக் கடல் பகுதிகளில் சூறாவளிகள் அதிகரிக்கும் போக்கு காணப்பட்டது.
வலுவான நடுத்தர அளவிலான ஈரப்பதம் , நேர்மறையான குறைந்த அளவிலான சுழல்நிலை , பலவீனமான செங்குத்து காற்று , சூடான கடல் மேற்பரப்பு வெப்பநிலை மற்றும் அடக்கப்பட்ட வெளிச்செல்லும் நீண்ட அலை கதிர்வீச்சு ஆகியவை வட இந்தியப் பெருங்கடலில் அதிகரித்த வெப்பமண்டல சூறாவளி அதிகரித்ததற்கு காரணம் என இந்த ஆய்வில் சுட்டிக் காட்டப்பட்டுள்ளது.
இந்த ஆய்வின் புதிய கண்டுபிடிப்புகள், வட இந்திய பெருங்கடல் பகுதியில் வெப்பமண்டல சூறாவளிகளின் செயல்பாட்டில் மேம்பட்ட ஆராய்ச்சியை அதிகரிக்கும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740252
உள்நாட்டு விமானப் போக்குவரத்து அமைச்சகம்
சிவில் விமானப் போக்குவரத்துத் துறையில் ஒத்துழைப்பை அதிகரிக்க இந்தியாவும் நியூசிலாந்தும் புரிந்துணர்வு ஒப்பந்தத்தில் கையெழுத்திட்டன
சிவில் விமானப் போக்குவரத்துத் துறையில் ஒத்துழைப்பை அதிகரிக்க இந்தியா- நியூசிலாந்து அரசுகள் புரிந்துணர்வு ஒப்பந்தத்தில் கையெழுத்திட்டுள்ளன. இது புதிய வழித்தடங்களின் திட்டமிடல், குறியீடு பகிர்வு சேவைகள், போக்குவரத்து உரிமைகள் மற்றும் திறன் உரிமை ஆகியவற்றை உள்ளடக்கும்.
இந்த புரிந்துணர்வு ஒப்பந்தத்தில் இந்திய சிவில் விமானப் போக்குவரத்துத் துறை அமைச்சர் திரு ஜோதிராதித்ய எம்.சிந்தியா மற்றும் நியூசிலாந்து வர்த்தகம் மற்றும் ஏற்றுமதி வளர்ச்சித் துறை, வேளாண்துறை, உயிரிப்பாதுகாப்பு, நிலத் தகவல், ஊரக சமுதாயத்தினர் நலத் துறை அமைச்சர் திரு டேமியன் ஓ' கானர், ஆகியோர் முன்னிலையில் சிவில் விமானப் போக்குவரத்து அமைச்சகத்தின் செயலாளர் திரு ராஜீவ் பன்சால் மற்றும் நியூசிலாந்து தூதர் திரு டேவிட் பைன் ஆகியோர் கையெழுத்திட்டனர்.
மே 1, 2016 அன்று ஆக்லாந்தில் நியூசிலாந்துக்கும் இந்தியாவுக்கும் இடையே விமான சேவைகள் ஒப்பந்தம் கையெழுத்தானது. இரு நாடுகளுக்கும் இடையிலான விமான சேவை தொடர்பான தற்போதைய ஏற்பாடுகள் குறித்து நியூசிலாந்து அரசும், இந்திய அரசும் மறுஆய்வு செய்துள்ளன. இன்று கையெழுத்தான இந்த புரிந்துணர்வு ஒப்பந்தம் இரு நாடுகளுக்கும் இடையிலான சிவில் விமானப் போக்குவரத்தில் இருதரப்பு உறவுகளை மேலும் வலுப்படுத்தும் என்று எதிர்பார்க்கப்படுகிறது.
இந்தப் புரிந்துணர்வு ஒப்பந்தத்தின்படி, நியூசிலாந்து விமான நிறுவனம் இந்தியாவில் புதுதில்லி, மும்பை, பெங்களூரு, சென்னை, ஹைதராபாத் மற்றும் கொல்கத்தா ஆகிய ஆறு இடங்களுக்கும் எத்தனை சேவைகளையும் இயக்கலாம்.
இந்நிகழ்ச்சியில் பேசிய ஜோதிராதித்ய சிந்தியா, "இந்தியா மற்றும் நியூசிலாந்து இடையேயான சிவில் விமானப் போக்குவரத்துக்கு இன்று ஒரு முக்கியமான நாள். இரு நாடுகளுக்கும் இடையிலான விமானப் போக்குவரத்தை மேம்படுத்துவதற்கான அம்சங்களை ஏற்படுத்தும் புரிந்துணர்வு ஒப்பந்தத்தில் நாங்கள் கையெழுத்திட்டுள்ளோம். வெளிப்படையான வான் கொள்கை கொண்டு வரப்பட்டுள்ளது என்று அவர் குறிப்பிட்டார்.
ஆக்லாந்து, வெலிங்டன், கிறைஸ்ட்சர்ச் மற்றும் நியூசிலாந்தில் உள்ள மேலும் மூன்று இடங்களுக்கு இந்தியக் குடியரசின் எந்த வகையான விமானங்களையும் இந்திய விமான நிறுவனங்கள் இயக்கலாம்.